Document ID: 31979R0546

Uredba komisije (EGS) št. 546/79
z dne 22. marca 1979
o predložitvi potrdila o poreklu blaga pri uvozu vezenega gospodinjskega perila iz Singapurja in Malezije
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 3059/78 z dne 21. decembra 1978 o skupnih pravilih za uvoz nekaterih tekstilnih izdelkov s poreklom iz tretjih držav [1] ter zlasti člena 2(2) in člena 3(4) Priloge III k Uredbi,
ker se poreklo blaga iz skupin I in II, navedenih v Prilogi I k Uredbi (EGS) št. 3059/78, dokazuje na podlagi predložitve potrdila o poreklu blaga; ker se za izdelke iz skupin III do VI poreklo lahko dokazuje na podlagi izjave o poreklu na računu ali drugem trgovinskem dokumentu v zvezi z izdelki;
ker je bilo ugotovljeno, da so se zgodile nepravilnosti pri uvozu vezenega gospodinjskega perila (podštevilka SCT 62.02 B, kategorija 39) iz Singapurja in Malezije;
ker je Odbor za poreklo v skladu s postopkom, določenim v navedeni uredbi, preučil, ali je zaželeno zahtevati predložitev potrdila v zvezi z izdelki in zadevnimi državami dobaviteljicami;
ker so ukrepi iz te uredbe v skladu z mnenjem Odbora za poreklo,
SPREJELA NASLEDNJO UREDBO:
Člen 1
Ob uvozu vezenega namiznega, toaletnega in kuhinjskega perila, ki ni izdelano iz bombažne frotirne tkanine in se uvršča pod tarifno podštevilko ex 62.02 B skupne carinske tarife (oznake NIMEXE 62.02-41, 43, 47, 65, 73, 77), iz Singapurja in Malezije je treba predložiti potrdilo o poreklu blaga, ki ustreza vzorcu iz Priloge VI k Uredbi (EGS) št. 3059/78.
Člen 2
Ta uredba začne veljati 45. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. marca 1979

Labels: 3
18
1